महिला को बुरी तरह मारपीट कर किया जख्मी, कपड़े भी फाड़े डाले
महिलाके साथ मारपीट करने उसके कपड़े फाडऩे के आरोप में थाना जंडियाला पुलिस ने हरप्रीत सिंह, मनजिंदर सिंह, सविंदर सिंह, जसबीर कौर और ज्योति निवासी ज्योतिसर कालोनी के खिलाफ केस दर्ज किया है। आरोपियों को अभी गिरफ्तार नहीं किया जा सका है।
पुलिस शिकायत में कमला देवी ने बताया कि आरोपी उसके पड़ोस में रहते हैं। गत दिवस दोपहर को वह अपने दोनों बच्चों के साथ घर पर ही मौजूद थी, उसका पति जो कि राज मिस्त्री का काम करता है। अपने काम के सिलसिले से गए थे। दोपहर के समय मामूली बात को लेकर उनकी पड़ोसियों के साथ बहस हो गई, लेकिन इलाके के लोगों ने बीच में आकर बात खत्म करवा दी। शाम के समय वह बच्चों के साथ घर पर थी कि अचानक आरोपी उनके घर में घुस आए और आते ही गालियां देनी शुरू कर दी। आरोपियों ने उसे गले से पकड़े लिया और कपड़े फाड़ दिए। इसके बाद आरोपियों ने हथियारों के साथ हमला कर मारपीट की और गंभीर रूप से जख्मी कर दिया। लोगों के इकट्ठे होने पर आरोपी धमकियां देते हुए फरार हो गए। मामले की जांच कर रहे सब-इंस्पेक्टर धनविंदर सिंह ने कहा कि आरोपियों के खिलाफ केस दर्ज कर लिया है और गिरफ्तार करने के लिए रेड की जा रही है।
hin_Deva hin_Deva hin_Deva